फुटसल प्रतियोगिता हुने
हिमालयन फुटबल क्लबको आयोजनामा काठमाडौंमा खुला फुटसल प्रतियोगिता हुने भएको छ । साउन १८ र १९ गते चल्ने प्रतियोगितामा देशभरका जुन कुनै समूहले पनि सहभागिता जनाउन सक्नेछन् ।
काठमाडौँ — हिमालयन फुटबल क्लबको आयोजनामा काठमाडौंमा खुला फुटसल प्रतियोगिता हुने भएको छ । साउन १८ र १९ गते चल्ने प्रतियोगितामा देशभरका जुन कुनै समूहले पनि सहभागिता जनाउन सक्नेछन् ।साउन १५ गतेसम्मलाई आवेदन मिति तोकिएको प्रतियोगितामा हाल सहभागी समूहको दर्ता प्रक्रिया चलिरहेको क्लबले जनाएको छ । सहभागी शुल्क ७ हजार ७ सय ७७ रुपैयाँ आयोजकले तोकेको छ । भेन्यु पार्टनर भाटभटेनी हेल्थ क्लबमा प्रतियोगिता सञ्चालन हुनेछन् ।विजेताले १ लाख ११ हजार १ सय ११ रुपैयाँ, दोस्रोले ५५ हजार ५ सय ५५ रुपैयाँ पाउनेछन् । फेयर प्ले टिमलाई ११ हजार १ सय ११ रुपैयाँ र उत्कृष्ट प्लेयर र गोलरक्षकलाई जनही ५ हजार ५ सय ५५ रुपैयाँ पुरस्कार तोकिएको छ ।नेपालमा फुटसलको क्रेज बढिरहँदा विभिन्न ठाउँमा छरिएका खेलप्रेमी युवाहरूमाझ भाइचाराको सम्बन्ध स्थापित गर्न यो प्रतियोगिताले महत्त्वपूर्ण भूमिका खेल्ने हिमालयन फुटबल क्लबका अध्यक्ष विनोद कार्कीले बताए । 